  Майя Бывальцева Удмуртиын арня пумозь зороз, кот лымы усёз но уйёсы кынтылоз шуыса чаклало. Со сярысь ивортэмын элькунысь Гидрометцентрлэн «ВКонтакте» мер вотэсысь бамаз. «Туннэ (11-тӥ куартолэзе — ред.) Удмуртиез циклон ортче, дырын-дырын зорылоз, температура Удмуртиын 6–11 градус луоз», — верамын ивортонын. Удмуртарняе, 12-тӥ куартолэзе, куд-ог интыосын уйин зороз но кот лымы усёз, нуназе зороз. Уйин 0, +5, музъем вылын -1 градусозь луоз шуыса чаклало. Нуназе +10…+15 градус возиськоз, тӧло луоз. 12-тӥысь 13-тӥ куартолэзе потон уе элькунысь тросаз ёросъёсын зороз но лымыялоз. Кӧснуналэ, 13-тӥ куартолэзе, нуназе +6…+11 градус возьмало. 14-тӥ но 15-тӥ куартолэзе зор-кот усьыны кулэ ӧвӧл. Уйин куд-ог интыосын музъем вылын но омырын кынтылоз. Нуназе 13–14 градусозь шуныт кариськоз. Тегъёс: Ижкар Гидрометцентр Удмуртия куазь  